ΙΟΝΙΟ ΠΑΝΕΠΙΣΤΗΜΙΟ
ΤΜΗΜΑ ΑΡΧΕΙΟΝΟΜΙΑΣ – ΒΙΒΛΙΟΘΗΚΟΝΟΜΙΑΣ

Η ΨΗΦΙΑΚΗ ΒΙΒΛΙΟΘΗΚΗ ΤΗΣ ΟΞΦΟΡΔΗΣ

ΥΠΟΧΡΕΩΤΙΚΗ ΕΡΓΑΣΙΑ ΣΤ΄ ΕΞΑΜΗΝΟΥ ΣΤΟ ΜΑΘΗΜΑ «ΨΗΦΙΑΚΕΣ ΒΙΒΛΙΟΘΗΚΕΣ»
ΥΠΕΥΘΥΝΟΣ ΚΑΘΗΓΗΤΗΣ: ΚΑΠΙΔΑΚΗΣ ΣΑΡΑΝΤΟΣ

                        ΦΟΙΤΗΤΕΣ: ΑΘΑΝΑΤΟΥ ΜΑΡΙΑ    Β 2001006
                                              ΚΑΡΑΜΠΕΛΙΑΣ ΑΠΟΣΤΟΛΟΣ    Β 2001023
                                              ΧΙΩΤΗ ΔΗΜΗΤΡΑ    Β 2001074

ΚΕΡΚΥΡΑ   2004

ΠΕΡΙΕΧΟΜΕΝΑ

•	ΠΕΡΙΛΗΨΗ       σελ. 3
•	ΕΙΣΑΓΩΓΗ        σελ. 4
•	Η ΨΗΦΙΑΚΗ ΒΙΒΛΙΟΘΗΚΗ ΤΗΣ ΟΞΦΟΡΔΗΣ    σελ. 5
•	ΠΕΡΙΠΟΥ ΤΟ ODL    σελ. 6
•	ΠΛΗΡΟΦΟΡΙΕΣ ΥΠΟΒΑΘΡΟΥ (BACKGROUND INFORMATION)     σελ. 6
•	ΥΠΗΡΕΣΙΕΣ (SERVICES)   σελ. 7
•	ΨΗΦΙΑΚΕΣ ΣΥΛΛΟΓΕΣ (DIGITAL COLLECTIONS)  σελ. 8
•	ΚΕΦΑΛΑΙΟ ΑΝΑΠΤΥΞΗΣ (THE ODL DEVELOPMENT FUND) σελ. 9
•	ΑΡΧΕΣ ΚΑΙ ΟΔΗΓΙΕΣ (PRINCIPLES AND GUIDELINES) σελ. 9
•	ΕΓΓΡΑΦΑ, ΔΗΜΟΣΙΕΥΣΕΙΣ ΚΑΙ ΠΑΡΟΥΣΙΑΣΕΙΣ (PAPERS, PUBLISHMENT AND PRESENTATIONS)   σελ. 10
•	ΣΧΕΔΙΟ ΜΕΤΑΔΕΔΟΜΕΝΩΝ ODL (ODL METADATA SCHEME)   σελ. 10
•	ΕΠΑΦΗ ΚΑΙ ΠΛΗΡΟΦΟΡΙΕΣ ΠΡΟΣΩΠΙΚΟΥ ( CONTACT AND STAFF INFORMATION)     σελ. 11
•	ΕΙΔΗΣΕΙΣ (NEWS)    σελ. 11
•	ΣΧΟΛΙΑ – ΣΥΜΠΕΡΑΣΜΑΤΑ    σελ. 12
•	ΠΑΡΑΡΤΗΜΑ    σελ. 13

ΠΕΡΙΛΗΨΗ

Η Ψηφιακή Βιβλιοθήκη της Οξφόρδης(ODL) είναι μία υπό ανάπτυξη υπηρεσία του Πανεπιστημίου της Οξφόρδης, που έχει ως κύριο στόχο τη ψηφιοποίηση των συλλογών που αυτό διαθέτει, καθώς και την παροχή κεντρικής πρόσβασης στο υλικό. Γι' αυτό το λόγο και με την υποστήριξη του  Oxford University Library Services(OULS), προβαίνει σε κάποιες βασικές εργασίες, όπως η ανάπτυξη προτύπων για τη ψηφιοποίηση και υποστήριξη ακαδημαϊκών δραστηριοτήτων. Στη διεκπεραίωση αυτού του έργου έρχονται να συμβάλλουν νέες υπηρεσίες της ODL( πχ. υπηρεσία επεξεργασίας ψηφιακών εικόνων). Η χρηματοδότηση για την εκπόνηση των παραπάνω εργασιών προέρχεται από το ίδρυμα Andrew W. Mellon. Σε πρακτικό επίπεδο, η ODL χρησιμοποιεί το πρότυπο «Dublin Core» που υποστηρίζει την απομακρυσμένη σύνδεση των χρηστών με τις ψηφιακές πηγές. Ακόμη στα προγράμματα της ODL ανάγεται η ενημέρωση των χρηστών για τις δραστηριότητες της και για οτιδήποτε καινούριο την αφορά, καθώς και η προώθηση της επικοινωνίας τους με το προσωπικό. Η ολοκλήρωση μιας τέτοιας υπηρεσίας θα οδηγήσει στη περαιτέρω ανάπτυξη των βιβλιοθηκών του Πανεπιστημίου της Οξφόρδης. Τα συνακόλουθα οφέλη θα είναι εμφανή και θα αφορούν τόσο τους χρήστες όσο και τις ίδιες τις βιβλιοθήκες, που θα έχουν εκσυγχρονιστεί σύμφωνα με τις επιταγές τις τεχνολογίας.

ΕΙΣΑΓΩΓΗ

	Στα πλαίσια του μαθήματος του ΣΤ΄ Εξαμήνου «Ψηφιακές Βιβλιοθήκες» ζητήθηκε η εκπόνηση υποχρεωτικής εργασίας με θέμα σχετικό με το μάθημα. Η αναζήτηση του θέματος έπρεπε να γίνει από το διαδίκτυο μέσω μιας μηχανής αναζήτησης. Η μηχανή που επιλέξαμε ήταν αυτή του «Google», όπου μέσα από μια πληθώρα θεμάτων καταλήξαμε στο θέμα «Ψηφιακή Βιβλιοθήκη της Οξφόρδης»(Oxford Digital Library - ODL).
	Οι λόγοι που μας ώθησαν σ’αυτή την επιλογή ήταν τόσο το κύρος του Πανεπιστημίου της Οξφόρδης, όσο και η μεγάλη σημασία των συλλογών των βιβλιοθηκών του. Η ιδέα να ασχοληθούμε με την περιγραφή μιας νεοαναπτυσόμενης ψηφιακής βιβλιοθήκης ενός τόσο σημαντικού φορέα αποτέλεσε πρόκληση για την ομάδα, η οποία προσδοκά να έχει φέρει εις πέρας το σκοπό της.
	Η ανάπτυξη του θέματος έγινε βάση της δομής που υπήρχε ήδη στην ιστοσελίδα. Αυτή η δομή είναι το σχεδιάγραμμα πάνω στο οποίο στηριχθήκαμε για την ανάλυση και την περιγραφή των συστατικών στοιχείων της ODL.
	Κατά τη διάρκεια της έρευνας για το θέμα έπρεπε να αντιμετωπίσουμε τεχνικά προβλήματα των εργαστηρίων υπολογιστών  της σχολής, όπως η μη λειτουργία των εκτυπωτών, και να αναχθούμε σε έναν εξωτερικό παράγοντα(Internet cafe) για να πάρουμε στα χέρια μας την ιστοσελίδα.
	Πέραν όλων αυτών, ελπίζουμε η εργασία να ανταποκρίνεται στις απαιτήσεις του μαθήματος και του διδάσκοντος και να παρέχει όλες εκείνες τις απαραίτητες και χρήσιμες πληροφορίες για μία τόσο σημαντική βιβλιοθήκη.

Η ΨΗΦΙΑΚΗ ΒΙΒΛΙΟΘΗΚΗ ΤΗΣ ΟΞΦΟΡΔΗΣ

	Η ψηφιακή βιβλιοθήκη της Οξφόρδης(ODL) είναι μια κεντρική υπηρεσία των υπηρεσιών βιβλιοθηκών του Πανεπιστημίου της Οξφόρδης(Oxford University Libraries Services – OULS).
	Ξεκίνησε τη λειτουργία της τον Ιούλιο του 2001, παρέχει κεντρική πρόσβαση στις ψηφιακές συλλογές των βιβλιοθηκών και ενημερώνει για τις υπηρεσίες, την χρηματοδότηση, την ανάπτυξη και τις τεχνολογίες ψηφιοποίησης.
Πληκτρολογώντας τη διεύθυνση της βιβλιοθήκης βρισκόμαστε στην κεντρική σελίδα της όπου πληροφορούμαστε σχετικά με τα γενικά χαρακτηριστικά και αποκτούμε πρόσβαση στις επιμέρους σελίδες που αναλύουν και εξηγούν τα επίπεδα της βιβλιοθήκης και τις επιμέρους λειτουργίες της.

ΠΕΡΙΠΟΥ ΤΟ ODL

Από την κεντρική σελίδα του site οδηγούμαστε στη σελίδα με τίτλο «About ODL»(«Σχετικά με το ODL»)απ’ όπου παίρνουμε γενικές πληροφορίες για τις ενότητες  της ιστοσελίδας. Οι ενότητες αυτές είναι :
1)	Πληροφορίες Υποβάθρου, όπου περιλαμβάνονται το πεδίο στο οποίο δραστηριοποιείται η ODL, καθώς και οι στόχοι της.
2)	Υπηρεσίες, που μπορούμε να δούμε νέες υπηρεσίες οι οποίες παρέχονται από την ODL, προκειμένου να υποστηριχθεί η ψηφιοποίηση τεκμηρίων, ιδιαιτέρως από τις συλλογές Πανεπιστημιακών Βιβλιοθηκών της Οξφόρδης.
3)	Ψηφιακές Συλλογές, όπου παίρνουμε πληροφορίες για τις ψηφιακές συλλογές των Πανεπιστημιακών Βιβλιοθηκών της Οξφόρδης, που διατίθενται μέσω της ODL.
4)	Κεφάλαιο Ανάπτυξης ODL, με τον τρόπο διαχείρισης της επιχορήγησης του ιδρύματος «Andrew Mellon» , προκειμένου να υποστηριχθεί και να χρηματοδοτηθεί η ψηφιακή υποδομή και ανάπτυξη.
5)	Αρχές και Οδηγίες. Γενικές αρχές για τις συλλογές ODL και καθοδήγηση για τη ψηφιοποίηση.
6)	Έγγραφα, Δημοσιεύσεις και Παρουσιάσεις. Κατάλογος που περιλαμβάνει δημοσιεύσεις εγγράφων, παρουσιάσεις, εκθέσεις προόδου σχετικά με τον προγραμματισμό και τις δραστηριότητες της ODL.
7)	Σχέδιο Μεταδεδομένων. Όλες οι οδηγίες για το σχέδιο μεταδεδομένων που βασίζεται στο πρότυπο Dublin Core.
8)	Επαφή και Πληροφορίες Προσωπικού. Τρόποι επικοινωνίας με το προσωπικό.

1)ΠΛΗΡΟΦΟΡΙΕΣ ΥΠΟΒΑΘΡΟΥ (BACKGROUND INFORMATION)

Η ODL αποτελεί βασικό συστατικό της στρατηγικής που ακολουθείται από το Oxford University Library Services (OULS) για την ηλεκτρονική πρόσβαση των χρηστών στις βιβλιοθήκες του Πανεπιστημίου. Δημιουργήθηκε για να διαμορφώσει το διανοητικό πλαίσιο και για να αναπτύξει την τεχνική υποδομή, ώστε να προκύψει μια υπηρεσία που θα παρέχει μια απ’ευθείας (οn-line) πρόσβαση στις μεγάλες συλλογές των βιβλιοθηκών. Επίσης, θα προσπαθήσει να συντονίσει και να υποκινήσει τις δραστηριότητες της ψηφιοποίησης.
Οι βασικές εργασίες της ODL περιλαμβάνουν :
1	  Πρόσβαση στις ψηφιακές πηγές.
2	  Ψηφιακή μετατροπή των κυριοτέρων συλλογών.
3	  Ανάπτυξη και θέσπιση προτύπων για τις ψηφιακές πηγές.
4	  Παροχή σταθερής και άμεσης πρόσβασης στις ψηφιακές πηγές.
5	  Ανάπτυξη υψηλής ποιότητας ψηφιακών εργαλείων για την καλύτερη εξυπηρέτηση των χρηστών (διδασκαλία, φοίτηση, εύρεση εργασίας).
6	  Διαχείριση του κεφαλαίου ανάπτυξης προς όφελος των προγραμμάτων ψηφιοποίησης.
7	  Υποστήριξη ακαδημαϊκών και βιβλιοθηκονομικών δραστηριοτήτων στην εύρεση κεφαλαίου για περαιτέρω ψηφιοποίηση.
8	  Παροχή γνωμοδότησης για τα προγράμματα ψηφιοποίησης.
 
Η ODL ξεκίνησε τη λειτουργία της τον Ιούλιο του 2001 ως νέα μονάδα των Υπηρεσιών της Ακαδημαϊκής Βιβλιοθήκης της Οξφόρδης (OULS).Η βιβλιοθήκη αυτή αναμένεται να διαδραματίσει ένα βασικό ρόλο στην ανάπτυξη της υβριδικής βιβλιοθήκης του Πανεπιστημίου.

2)ΥΠΗΡΕΣΙΕΣ (SERVICES)

Νέες υπηρεσίες έρχονται να υποστηρίξουν τις δραστηριότητες της ODL στη ψηφιοποίηση τεκμηρίων.
Οι υπηρεσίες αυτές θα περιλάβουν :
•	  Μια κεντρική υπηρεσία επεξεργασίας ψηφιακών εικόνων (έγχρωμων, ασπρόμαυρων κλπ.).
•	  Συμβουλές και γνωμοδότηση πάνω στις βασικές πτυχές των δραστηριοτήτων ανάπτυξης της βιβλιοθήκης (ψηφιοποίηση, μεταδεδομένα, αποθήκευση κλπ.).
•	  Ένα ευέλικτο και σταθερό σύστημα, που θα εξασφαλίσει αυξημένη πρόσβαση και υποστήριξη στις ψηφιακές πηγές.
•	  Παροχή αξιόπιστης αποθήκευσης και μηχανισμό αρχειοθέτησης για τα προγράμματα υπηρεσιών της ψηφιακής βιβλιοθήκης σε συνεργασία με τις Oxford University Computing Services (OUCS).
•	  Αξιολόγηση, ανάπτυξη και διαμόρφωση εργαλείων για τη μορφοποίηση διαφορετικών ειδών δεδομένων κατά την παραγωγική διαδικασία.
•	  Παροχή συνδέσεων με σχετικές πηγές.
   
Η ODL θα εφαρμόζει τα διεθνή πρότυπα για τα ψηφιακά τεκμήρια, εργασία που θα εξασφαλιστεί με την κατάλληλη εκπαίδευση του προσωπικού της. Επιπλέον το προσωπικό θα είναι επαρκώς καταρτισμένο στις νέες μεθόδους ψηφιοποίησης.

3)  ΨΗΦΙΑΚΕΣ ΣΥΛΛΟΓΕΣ (DIGITAL COLLECTIONS)  

Το Πανεπιστήμιο της Οξφόρδης φημίζεται για τις μεγάλες και ενημερωμένες συλλογές του, και ιδιαίτερα γι’ αυτές της Βοδληιανής Βιβλιοθήκης (Bodleian). Πολλές από τις ήδη υπάρχουσες συλλογές εφαρμόζουν ολοκληρωμένα προγράμματα παροχής ψηφιακών υπηρεσιών.
Η ODL στοχεύει στο να προσφέρει μια κεντρική και ολοκληρωμένη πρόσβαση στις ήδη υπάρχουσες ψηφιακές συλλογές  αλλά και στο να ψηφιοποιήσει τις υπόλοιπες μη ψηφιακές. Προϋπόθεση για την ολοκλήρωση της εργασίας αυτής είναι η χρήση των καθιερωμένων προτύπων ψηφιοποίησης (EAD, TEI).

4) ΚΕΦΑΛΑΙΟ ΑΝΑΠΤΥΞΗΣ (THE ODL DEVELOPMENT FUND)

Το Κεφάλαιο Ανάπτυξης της ODL είναι ένα πρόγραμμα επιχορήγησης για την αύξηση των ψηφιακών πηγών. Χρηματοδοτείται από το ίδρυμα Andrew W. Mellon για την υποδομή της ODL (εξοπλισμός και προσωπικό) και για μια σειρά ψηφιακών προγραμμάτων. Το πρόγραμμα της επιχορήγησης διαχειρίζεται η ODL σε συνεργασία με έναν Εκδοτικό Πίνακα  που περιλαμβάνει τους μελετητές και τους βιβλιοθηκάριους μέσα και έξω από την Οξφόρδη.
Σε κάθε φάση χρηματοδότησης μπορεί να εφαρμοσθεί μόνο ένας περιορισμένος αριθμός προγραμμάτων. Μέχρι στιγμής έχουν πραγματοποιηθεί τρεις προσκλήσεις υποβολής προτάσεων. 

5)	ΑΡΧΕΣ ΚΑΙ ΟΔΗΓΙΕΣ (PRINCIPLES AND GUIDELINES) 

Σημαντικοί στόχοι της ODL είναι η δημιουργία ενός σημαντικού συνόλου ψηφιακών πηγών για τοπική ή απομακρυσμένη σύνδεση. Επίσης, η μακροχρόνια ικανότητα υποστήριξης και η συνεχής διάθεση ανήκουν στους κύριους στόχους. Επειδή η ODL είναι ακόμα μια υβριδική βιβλιοθήκη, οι ψηφιακές πηγές θα πρέπει να είναι συμβατές με τις παραδοσιακές, τουλάχιστον στο βαθμό της έρευνας.
Η ODL παρέχει την τεχνική εμπειρία και συμβουλές σ’ όλη  τη διαδικασία του προγράμματος. Έχουν ήδη δημοσιευθεί οι οδηγίες για την καλύτερη χρήση των πεδίων του προτύπου «Dublin Core», που χρησιμοποιείται από την ODL για τη ψηφιοποίηση. Μελλοντικές οδηγίες θα καλύψουν τη διαδικασία της ψηφιακής μετατροπής.
Από τη σελίδα αυτή αναγόμαστε στη σελίδα με τίτλο «Μεταδεδομένα στη ψηφιακή βιβλιοθήκη της Οξφόρδης» όπου διαβάζουμε ότι  το “Dublin Core” είναι ένας κατάλογος 15 βασικών πεδίων που σχεδιάστηκαν αρχικά για να περιγράψουν τα βασισμένα στο Διαδίκτυο τεκμήρια, για να επιτρέψει την γρήγορη ανάκτησή τους από την μηχανή αναζήτησης. Εκεί βρίσκουμε, ακόμα, όλες τις απαραίτητες πληροφορίες για το τι είναι μεταδεδομένα, όπως επίσης και για όλα τα υπάρχοντα πρότυπα ψηφιοποίησης τα οποία χρησιμοποιεί η ODL.

6)	ΕΓΓΡΑΦΑ, ΔΗΜΟΣΙΕΥΣΕΙΣ ΚΑΙ ΠΑΡΟΥΣΙΑΣΕΙΣ (PAPERS, PUBLISHMENT AND PRESENTATIONS)

Σελίδα όπου βρίσκουμε εκθέσεις προόδου και άλλες δημοσιεύσεις. Είναι χαρακτηριστικό ότι στις εκθέσεις προόδου δεν παρέχεται πρόσβαση στους χρήστες.

7)	ΣΧΕΔΙΟ ΜΕΤΑΔΕΔΟΜΕΝΩΝ ODL (ODL METADATA SCHEME) 

Στη σελίδα αυτή περιγράφεται το πρότυπο Dublin Core με βάση το οποίο ψηφιοποιούνται τα αρχεία της ODL. Για την συγκεκριμένη ψηφιοποίηση χρησιμοποιούνται τρία(3) πεδία του προτύπου:
·	1ο πεδίο: Υποχρεωτικό για όλα τα αρχεία(Mandatory for all records)
Με βάση το πρώτο αυτό πεδίο κάθε εγγραφή πρέπει να περιλαμβάνει τα παρακάτω στοιχεία: τίτλο, θέμα, τύπο και περιγραφή.
·	2ο πεδίο: Υποχρεωτικό όπου εφαρμόζεται(Mandatory where applicable)
Όταν ένα τεκμήριο παρέχει τα παρακάτω στοιχεία: δημιουργός, χρονολογία, ιδιαίτερα χαρακτηριστικά(προσδιοριστικά στοιχεία), δικαιώματα, μορφή(πιθανή αναφορά και στην έκταση του τεκμηρίου) και πηγή, αυτά πρέπει να αναφέρονται υποχρεωτικά.
·	3ο πεδίο: Προαιρετικό όπου εφαρμόζεται(Recommended where applicable)
Συστήνεται από το πρότυπο να αναφερθούν τα παρακάτω στοιχεία: συμβαλλόμενοι, εκδότης, γλώσσα, κάλυψη και σχέση εάν αυτά είναι γνωστά.

8)	ΕΠΑΦΗ ΚΑΙ ΠΛΗΡΟΦΟΡΙΕΣ ΠΡΟΣΩΠΙΚΟΥ ( CONTACT AND STAFF INFORMATION)

Η σελίδα περιλαμβάνει τα ονόματα, τις ιδιότητες και τις διευθύνσεις του προσωπικού της βιβλιοθήκης, ώστε ο ενδιαφερόμενος να μπορεί να επικοινωνήσει άμεσα.

9)	ΕΙΔΗΣΕΙΣ (NEWS)

Από την κεντρική σελίδα της ODL μεταφερόμαστε στη σελίδα «Ειδήσεις»(«News») όπου μπορούμε να ενημερωθούμε για οτιδήποτε καινούριο στην ODL. Επίσης, διαθέσιμη είναι και η σελίδα των πνευματικών δικαιωμάτων των τεκμηρίων.

ΣΧΟΛΙΑ – ΣΥΜΠΕΡΑΣΜΑΤΑ

	Η ψηφιακή βιβλιοθήκη της Οξφόρδης βρίσκεται αυτή τη στιγμή υπό ανάπτυξη η οποία θα συνεχιστεί και για τα επόμενα χρόνια. Επομένως κατά το μεγαλύτερο μέρος της δεν είναι ακόμα ψηφιακή. Πολλές από τις βιβλιοθήκες του Πανεπιστημίου έχουν ήδη ψηφιακές συλλογές οι οποίες, με τα κατάλληλα προγράμματα, έχουν προσαρτηθεί στην ψηφιακή βιβλιοθήκη(ODL).Οι υπόλοιπες συλλογές του Ιδρύματος μπαίνουν σταδιακά στο πρόγραμμα ψηφιοποίησης με την επιχορήγηση του Andrew W. Mellon, έτσι ώστε να δημιουργηθεί η ψηφιακή βιβλιοθήκη όλων των συλλογών του Πανεπιστημίου.
	Αυτό όμως που παρατηρούμε ενώ πλοηγούμαστε στην ιστοσελίδα της βιβλιοθήκης είναι ότι δεν παρέχεται πρόσβαση στον χρήστη για τα τεκμήρια. Δηλαδή δεν υπάρχει εκείνη η φόρμα αναζήτησης που θα επέτρεπε στον επισκέπτη-ερευνητή να ψάξει για κάτι συγκεκριμένο στη βιβλιοθήκη, να το ανακτήσει, να το επεξεργαστεί και να πάρει τις πληροφορίες που θέλει. Αυτό μπορεί να γίνει από τις επιμέρους συλλογές των βιβλιοθηκών, που είναι ήδη ψηφιοποιημένες, αλλά όχι από την ODL, προσφέροντας έτσι μια κεντρική πρόσβαση για όλο το Πανεπιστήμιο, πράγμα που αποτελεί έναν από τους στόχους του προγράμματος.
	Ενδιαφέρον, ακόμα έχει να παρατηρήσουμε ότι τα χρήματα για την ανάπτυξη και την πρόοδο του εγχειρήματος προέρχονται από ένα ίδρυμα, προφανώς ιδιωτικό, αυτό του Andrew W. Mellon, χωρίς το Πανεπιστήμιο να συμμετέχει εμφανώς στην χρηματοδότηση.

ΠΑΡΑΡΤΗΜΑ
Ως παράρτημα παραθέτουμε την πρώτη σελίδα της ιστοσελίδας. Η ιστοσελίδα έχει διεύθυνση: www.odl.ox.ac.uk 

HOME   ·   NEWS   ·   SERVICES   ·   ABOUT ODL   ·   COLLECTIONS   ·   CONTACT 	

	

The Oxford Digital Library 
The Oxford Digital Library (ODL) is a core service of Oxford University Libraries Services (OULS). 
This web site offers central access to digital collections of Oxford libraries and informs you about ODL services, funding activities, digital library technology and developments. The Oxford Digital Library will have a major role in co-ordinating and stimulating digitization activities in the University. To learn more about the service, please read About the ODL.
The Oxford Digital Library started operationally in July 2001 and will be under continuous development in the coming years. Please go to News to stay informed about the most recently added information, upcoming events or further developments.
We welcome comments and suggestions about the ODL. Please email your comments to the Administrator.	
  	
Oxford University Links

Development Fund

	
  
Copyright © 2003 ODL, Oxford
Terms and Conditions